open-index/open-wikipedia-markdown huggingface dataset:
Great Wall of China av Tangerine Dream

***Great Wall of China*** er det 69. albumet og 25. filmmusikkalbumet til det tyske electronicabandet Tangerine Dream.

Musikken vart spelt inn for ein kinesisk dokumentarfilm med same namn, men det er ukjend om filen nokon gong er blitt offisielt gjeven ut. Albumet var først berre tilgjengeleg for dei som den såkalla «Millennium Booster» frå nettsida til TDI, selskapet til Tangerine Dream. Plata kom ut for vanleg sal tidleg i 2000 med eit litt anna plateomslag. 

I januar 2007 vart albumet tilgjengeleg for digital nedlasting på nettbutikken til Tangerine Dream, og hadde då fått tittelen *The Great Wall of China*, som sidan vart nytta på alle seinare utgjevingar av albumet. På denne utgåva vart dei to originale spora som var skrivne av Jerome Froese blitt erstatta av nye komposisjonar av Edgar Froese.

Albumet kom ut i juni 2009 i Japan med grafikken frå den digitale utgåva, men med same innhaldet som den originale utgåva. I juni 2010 kom albumet ut i USa med ei anna rekkjefølgje på spora og dei to nye spora.  
			
## Innhald

## Medverkande
* Edgar Froese - komponist og musikar
* Jerome Froese - komponist og musikar

## Kjelder
Antique Dreams

***Antique Dreams*** er det 71. albumet og det første samlealbumet ti lTangerine Dream. Det vart sett saman og remiksa i 2000 med innhald frå 1971 til 1988. Det er det tredje og siste albumet i serien Tangerine Dream Classics Edition, etter *[[Sohoman]]* og *[[Soundmill Navigator]]*. Albumet inneheld både konsertopptak, studioopptak og remiksar. 

## Innhald

## Andre utgåver
I oktober 2007 kom albumet ut som *Antique Dream Land* i nettbutikken til Tangerine Dream. Denne utgåva hadde ei anna sporliste. 

## Kjelder

**Denne artikkelen bygger på «[[:en:Antique Dreams|Antique Dreams]]» frå ,  den 21. juli 2020.* 
*** oppgav desse kjeldene:*
Mattias Soggemoen

**Mattias Jonsson Soggemoen** () var ein norsk arbeidsmann og fjellklatrar frå dåverande Grytten herad i Romsdal.

Soggemoen var eldste son til ein plassemann under garden Sogge i dagens Rauma kommune. Sjølv busette han seg på Veblungsnes, den sentrale handelsstaden i heradet. Han fekk ry som ein habil fjellklivar, mellom anna etter å ha klatra til topps på Romsdalshornet i 1881. Åra 1883 til 1886 var han hyra inn av den danske fjellklatraren Carl Hall og assisterte denne på fleire fyrstebestigingar av fjelltoppar i Jotunheimen, til dømes Store Styggedalstind 7. august 1885. I 1888 fylgde han Hall til Nordland då dei prøvde å kome til topps på Stetinden i Tysfjord.

Soggemoen vart nemnd «løsarbeider» ved folketeljingane 1900 og 1910. Han var ei tid med å arbeide på jarnbanestrekninga Raumabana. Etter 1. verdskrigen utvandra han og kona til born i USA. I 1929 vart han gravlagd i byen Bend i Deschutes County i delstaten Oregon som Mathias Moen.

## Kjelder
Lilly Bergmann

**Lilly Catharine Bergmann** () var ein norsk skodespelar.

Lilly Bergmann var fødd i Kristiania som Lilly Catharina Thomsen, dotter av grosseraren Hans Brynildsen Thomsen og Maria Theresia Jensen. I 1906 gifta ho seg med skodespelaren, regissøren og teatersjefen Karl Bergmann (1882-1964). Ekteskapet blei oppløyst.

Lilly Bergmann debuterte 19. oktober 1909 på Den Nationale Scene i Bergen som Lady Chiltern i *Den ideale Ægtemand* av Oscar Wilde. Ho fekk sin såkalla andre debut i 1910 som Bolette i Ibsens *[[Fruen frå havet|Fruen fra havet]]*, og om innsatsen hennar i rolla blei det mellom anna sagt at «Hun har en sikker og naturlig, litt tør, replik og hendes spil virket kultiveret». 

Lilly Bergmann var tilsett ved Den Nationale Scene i perioden 1910-1921. I 1921 flytta ho til Stavanger Teater etter at ektemannen var blitt teatersjef der. 

Ho døydde i Asker i 1969.

## Rollar i utval

* *Lady Chiltern* i *Den ideale Ægtemand* av Oscar Wilde (Den Nationale Scene, 1909)
* *Bolette* i Ibsens *Fruen fra havet* (Den Nationale Scene, 1910)
* *Kirsten Ramm* i *Kampen* av Karl Bergmann  (Den Nationale Scene, 1911)
* *Dronning Dorothea* i *Kong Christiern og Dyveke* av Astrid Bonge Petersen (Den Nationale Scene, 1912)
* *Rosalie* i *Fata Morgana* av Ernst Vajda (Den Nationale Scene, 1916)
* *Ida Frandsen* i *Tyrannens Fald* av Svend Rindom (Stavanger Teater, 1921)
* *Fyrstinden av Odolien* i operetten *Prinsesse Olala* av Bernauer, Schanzer & Gilbert (Stavanger Teater, 1923)
* *Lady Elisabeth Pennybroke* i *Ungkarlens datter* av H. V. Esmond (Stavanger Teater, 1924)
* *Ane* i *Geografi og Kærlighed* av Bjørnstjerne Bjørnson (Den Nationale Scene, 1926)

## Kjelder

**Denne artikkelen bygger på «[[:nb:Lilly Bergmann|Lilly Bergmann]]» frå ,  den 21. juli 2020.* 
*** oppgav desse kjeldene:* 
*** 
***
The Seven Letters from Tibet

***The Seven Letters from Tibet*** er det 72. albumet og det 29. studioalbumet til den tyske electronicagruppa Tangerine Dream, utgjeve i juni 2000.

Albumet vart annonsert som ei privat og intim utgjeving. Ingen av spora inneheld trommer eller ein sequencer-rytme. Albumet vart første gongen nemnt i 1998 i heftet som følgde nyutgjevinga av albumet *[[Quinoa av Tangerine Dream|Quinoa]]*, men vart då omtalt som *Tibetan Cycle*. Denne utgåva av *Quinoa* hadde eit utdrag av «The Blue Pearl», då kalla «Lhasa».

På seinare nyutgjevingar står det i omslaget at albumet var «eit djupt kjenslemessig avskjedsalbum for bortgangen til Monika Frose», som var den mangeårige kona til Edgar Froese, og mor til Jerome Froese. Ho designa nokre av dei mest minneverdige plataomslaga til Tangerine Dream i 1970- og 1980-åra. 

I januar 2007 vart albumet tilgjengeleg i nettbutikken til Tangerine Dream. For denne utgåva var det einaste originale sporet komponert av Jerome Froese, «The Golden Heart», byta ut med eit nytt spor av Edgar Froese, kalla «The Golden Head». I mars 2009 kom albumet ut på ny med nytt omslag. 

## Innhald

## Medverkande
*Edgar Froese - komponist og musikar
*Jerome Froese - komponist og musikar

## Kjelder

**Denne artikkelen bygger på «[[:en:The Seven Letters from Tibet|The Seven Letters from Tibet]]» frå ,  den 21. juli 2020.* 
*** oppgav desse kjeldene:*
The Past Hundred Moons

***The Past Hundred Moons*** er det 74. albumet og det tredje remiksalbumet til det tyske electronicabandet Tangerine Dream, utgjeve i mai 2001. Det er det tredje albumet i *Dream Mixes*-serien. 

Bortsett frå eit nytt spor inneheld albumet åtte remiksar av tidlegare Tangerine Dream-komposisjonar som opphavleg kom ut mellom 1977 og 1999. Seks av desse remiksane var tilgjengeleg før *The Past Hundred Moons* kom ut i ein avgrensa serie på tre 12"-vinylsinglar seint i 2000: «Meng Tian», «Stereolight» og «Astrophobia».

## Remiksar
Medan «Astrophobia» og «Meng Tian» er remiksar av komposisjonar med same namn, gjevne ut på *[[Mars Polaris]]* og *[[Great Wall of China av Tangerine Dream|Great Wall of China]]* (begge 1999) er seks andre spor omarbeidde spor frå seint i 1970-åra og tidleg i 1980-åra, men verken kva originale er eller kven som originale komponerte dei er ikkje nemnt i plateomslaget. 

Sporet «Prime Time» er basert på temaet frå «Silver Scale», som kom ut i plateboksen *Tangents* (1994) for første gongen, men som opphavleg vart spelt inn kring 1980-1981. «Stereolight» er ein remiks av komposisjonane «Desert Dream» og «Monolight» (derfor namnet «Stereolight») frå konsertalbumet *[[Encore av Tangerine Dream|Encore]]* (1977). «Diamonds and Dust» er ein remiks av komposisjonen «Diamond Diary» frå filmmusikkalbumet *[[Thief av Tangerine Dream|Thief]]* (1981).

«Blue Spears» inneheld ikkje musikk frå tidlegare utgjeven materiale, men liknar på anna tidlegare ikkje-utgjeve materiale på *Tangents*. «Girl on the Stairs» er ein remiks av kompisjonen «Das Mädchen auf der Treppe» frå 1982 og liknar versjonen frå *Limited World Tour Edition 1997* (1997).
 
Dei to siste spora er remiksa utdrag frå konsertopptak frå tidleg i 1980-åra. Opphavet til «The Spirit of the Czar» er tittelsporet frå konsertalbumet *[[Poland av Tangerine Dream|Poland]]* (1984), medan «The Comfort Zone» er remiksa frå «Logos Red» frå albumet *[[Logos Live]]* (1982).

## Innhald

## Kjelder
NM i friidrett 2014

**Noregsmeisterskapen i friidrett 2014**, hovudmeisterskapen, vart avvikla i Gystadmarka Idrettspark på Jessheim dagane 22.-24. august 2014 og vart arrangert av Ullensaker/Kisa Idrettslag.

Kongepokalane vart tildelt vinnarane av 100-meterane; Ezinne Okparaebo og Jaysuma Saidy Ndure.

## Menn
### 100 meter




### 200 m




### 400 m




### 800 m




### 1500 m




### 5&nbsp;000 m




### 10&nbsp;000 m




### 110 meter hekk




### 400 m hekk




### 3&nbsp;000 m hinder




### Høgdehopp




### Stavhopp




### Lengdehopp




### Tresteghopp




### Kulestøyt




### Diskoskast




### Sleggjekast




### Spjutkast




## Kvinner
### 100 meter




### 200 m




### 400 m




### 800 m




### 1500 m




### 5&nbsp;000 m




### 10&nbsp;000 m




### 100 meter hekk




### 400 m hekk




### 3&nbsp;000 m hinder




### Høgdehopp




### Stavhopp




### Lengdehopp




### Tresteghopp




### Kulestøyt




### Diskoskast




### Sleggjekast




### Spjutkast




## Kjelder

**Denne artikkelen bygger på «[[:nb:NM i friidrett 2014|NM i friidrett 2014]]» frå ,  den 21. juli 2020.*
Soundmill Navigator

***Soundmill Navigator*** er det 70. albumet og det 11. konsertalbumet til det tyske electronicabandet Tangerine Dream. Det vart remiksa og gjeve ut i april 2000, men opptaka vart gjort på ein konsert 27. juni 1976 i Berliner Philharmonie. Det er det andre albumet i serien Tangerine Dream Classics Edition, etter *[[Sohoman]]* og føre *[[Antique Dreams]]*.

Som konsertalbumet *Sohoman*, har opptaket blitt fiksa på i studio, utan at dette står omtalt i plateomslaget. Trass i dette er det støy frå det 24 år gamle kjeldeopptaket, som ikkje var mogeleg å fjerne under mastringa av albumet. Albumet består berre av eitt enkelt, langt spor på nesten 42 minutt. 

Fansen var ganske delt om denne utgjevinga. Somme gav dette arkivopptaket ein varm velkomst, medan andre klaga på at det ikkje er det urørte opptaket og at lydkvaliteten kunne ha vore betre.  
 
Det originale opptaket vart gjeven ut på piratkopiplata *Tangerine Tree Volume 8: Berlin 1976* og seinare offisielt som ein del av *The Bootleg Box Set Vol. 1*, basert på eit radioopptak.

## Innhald

## Kjelder
Filistrar

**Filistrar** (hebraisk פְלִשְׁתִּים‎, *p'lishtim*) var eit folk som i Midtaustens jernalder budde ved Middelhavet på sørkysten av Kanaan. I seinare tider har dette området blitt omtalt som Filistia. Det kan samanliknast med den moderne Gazastripa.

Opphavet til filistrane har blitt debattert av forskarar. Det er ikkje nok informasjon om det opphavlege språket deira til å relatera det til noko anna språk. Bibelen og relatert tradisjon har differensiert dei opphavlege filistrane i tida til Abraham som blei kalla for avvittarar og seinare blei erobra av kaftorane som erstatta dei. Det er teoretisert at dei seinare filistrane hadde opphav frå «havfolka» som er like mystiske i opphav.

Moderne arkeologi har òg antyda eit tidleg kulturelt samband med mykensk kultur i Oldtids-Hellas.

Sjølv om filistrane tok til seg den lokale kanaanittiske kulturen og språket før dei etterlét nokon skriven tekst (og seinare gjekk over til arameisk), har eit indoeuropeisk opphav blitt foreslått for dei handfull av kjende filistiske orda som har overlevd som lånord i hebraisk.

## Ordsoge
Ordsoga til «filister» på norsk er frå seinlatin *Philistinus*, frå seingresk *Philistinoi* (*Phylistiim* i *[[Septuaginta]]*, den greske gammeltestamentlege Bibelen), frå hebraisk *P'lishtim*, (sjå «Første Samuelsbok» 17:26, 17:36; «Andre Samuelsbok» 1:20; «Domarane» 14:3), «folket frå P'lesheth» («Philistia»); samanlikn med akkadisk *Palastu*, egyptisk *Palusata*; ordet er kanskje folket sitt eige namn på seg sjølv.

Bibelske forskarar har meint å spora ordet til det semittiske rotordet *p-l-sh* (hebraisk: פלש‎) som tyder 'å dela, gå gjennom, å rulla inn, dekka' eller 'invadera', med ei mogleg tyding i dette namnet som «innvandrar» eller «invaderar».

Ein annan teori, foreslått av Jacobsohn og støtta av andre, er at namnet er avleidd frå den attesterte illyriske plasseringa Palaeste, og innbyggjarane på denne staden ville ha blitt kalla *Palaestīnī* etter normal grammatisk praksis.

## Andre tydingar
I ein ikkje-historisk samanheng kan ordet «filistar» og brukast om ein sjølvgod og intolerant person, ein person som er styrt av materialisme og vanlegvis foraktar intellektuelle eller kunstneriske verdiar, er uvitande om kunst og kultur og utøver streng moral (i negativ tyding) eller er uvitande i eit visst område av kunnskap. Filister er med andre ord synonymt med ein småleg spissborger. Denne tydinga oppstod i tysk studentsjargong og viste nedlatande til ein «ikkje-student».

## Kjelder


**Denne artikkelen bygger på «[[:nb:Filistere|Filistere]]» frå ,  den 21. juli 2020.*
Midland

**Midland** kan visa til

## Stadar
Canada
:*Midland i Newfoundland og Labrador
:*Midland i Ontario

USA
:*Midland i Arkansas
:*Midland i California, ein spøkelsesby i Riverside County
:*Midoil i California, tidlegare Midland
:*Midland i Georgia
:*Midland i Indiana
:*Midland i Kentucky
:*Midland i Louisiana
:*Midland i Maryland
:*Midland i Michigan, ein by
::*Midland County i Michigan, eit fylke
:*Midland i Missouri
:*Midland i North Carolina
:*Midlands of South Carolina
:*Midland i Ohio
:*Midland i Pennsylvania
:*Midland i South Dakota
:*Midland i Tennessee
:*Midland i Texas, ein by som ligg i Midland County
::*Midland County i Texas
:*Midland i Virginia
:*Midland i Washington
:*Midland City i Alabama

## Anna
*Midland, ei country-gruppe
*Midland F1 Racing
Øya Bru

**Bru** er ei øy i Ryfylke i Rogaland med eit areal på ca. 3 km². Byfjorden skil Bru frå Randaberg på fastlandet i vest.  
Øya har spor av menneskeleg aktivitet frå bronsealderen. Tradisjonelle levevegar er fiske og jordbruk. 

Namnet Bru kan ha opphav frå norrønt *brún*, 'skarp kant', og kan vise til den bratte skrenten frå platået på Brufjellet ned mot Byfjorden.

## Skildring
Øya Bru er knytt til øya Sokn i nordaust med ei kort bru, Sokn er igjen bunden saman med både Mosterøy og Åmøy via bruer. Byfjordtunnelen har det austlege innlaupet på Sokn, og er ein del av Rennfast og Europaveg 39. Ein kommunal kai på Bru gjev hamn for fiske og fritidsbåtar. I dag er øya Bru ein del av Stavanger kommune, i perioden 1965 til og med 2019 i Rennesøy kommune, før 1965 i dåverande Mosterøy kommune.

Det finst fleire kulturminne på Bru. Ørnavika har helleristingar med motiv av båtar og skip frå bronsealder og tidleg jernalder.
Gravhaugar frå bronsealderen er funne fleire stader. Ei middelalderkyrkje blei riven på 1800-talet, i dag er det ingen synlege restar av bygningen. Ved hamna ligg eit sjøhus som har vore brukt til sildesalteri, det er frå ca. år 1850.

Næringsverksemda er gardsbruka rundt på øya samt verksemda Rennesøy Fisk og Skalldyrmottak ved den kommunale kaien. Mottaket er skildra som den mest vektige for fiskarar i Ryfylke og vektig for fiskerinæringa i Rogaland. Kulturbruk 44/4 på Bru er ein ombygd låve som blir leigd ut som konsertlokale, konferanselokale og selskapslokale. Det blir halde rundt seks konsertar i året, mange med klassisk musikk. Lokalet har ein kapasitet på opptil 120 gjestar. Som ein del av europeisk kulturhovudstad 2008, gjorde kunstnarar ei landskapskunstutstilling i området ved låven. Sju kunstverk frå utstillinga står att i landskapet.
Busetjinga ligg rundt dei to hamnene på søraustsida av øya. Det som Statistisk sentralbyrå definerer som tettstaden Bru hadde 259 innbyggjarar i 2019.

## Kjelder

* Kulturminneplan, Rennesøy kommune, 2015.   
* Turstier på Bru, Rennesøy kommune.  
* Oppslag på brún i  *[[Norske Gaardnavne]]*
* J.Fritzners ordbok
* Kart med omriss av tettstader i Noreg
 
;Referansar
Max Nonnenbruch

**Max Nonnenbruch** () var ein tysk målar på 1900-talet. Han tilhøyrde München-skulen og symbolismen.

## Galleri

Max Nonnenbruch - Evening by the Lake.jpg|*Abend am See*
Nonnenbruch, Die Bogenschützin, Studie.jpg|*Die Bogenschützin*
Max Nonnenbruch Junge Bacchantin mit Thrysosstab 1899.jpg|*Junge Bacchantin* (1899)
Frau im Kimono mit.jpg|*Frau im Kimono mit Fächer und Blumen* (1900)
Ein stiller Winkel.jpg|*Ein stiller Winkel* (1909)
Nonnenbruch, Meerwinde.jpg|*Meerwinde* (1919)
Max Nonnenbruch, 1920 - Orientalische Tänzerin.jpg|*Orientalische Tänzerin* (1920)
Mädchen am Strand.jpg|*Mädchen am Strand* (1920)
Unterhaltung auf der Terrasse.jpg|*Unterhaltung auf der Terrasse
Max Nonnenbruch-www.kaifineart.com-2.jpg|*Die schöne Rose*
</gallery>

==Kjelder==


**Denne artikkelen bygger på «Max Nonnenbruch» frå ,  den 21. juli 2020.''  
 
## Bakgrunnsstoff

*Max Nonnenbruch ved artnet.de
Potetpudding

**Potetpudding** er ein pudding laga med potet som kan lagast som middagsrett eller til dessert. Ein variant er **potetrand**, der puddingen er steikt i randform.

Puddingen kan lagast av rå, rivne poteter eller kokte poteter som er moste eller rivne. Ofte brukar ein også egg i han. Middagspuddingar kan ha lauk, andre grønsaker, ost, brød og ulike krydder oppi. Dessertpuddingar kan ha sukker og fløyte.

Kokeboka til Hanna Winsnes frå 1846 har tre oppskrifter på søt potetpudding.
Potetpudding blei tilrådd som middagsrett i Noreg på kurs og i aviser frå tidleg på 1900-talet og i krigsåra tidleg på 1940-talet.

Nokre variantar av potetpudding er potet-babka (polsk **') frå [[polsk mat|polsk]] og [[kviterussisk mat]]tradisjon, 
[[kugel]] frå [[askenasar|askenasisk]] tradisjon og [[kugelis]] eller **' frå Litauen.

## Sjå òg
*Søtpotetpudding

## Kjelder
Qinling

**Qinling** (kinesisk skrift 秦岭, pinyin *Qin Ling*) er ei fjellkjede sentralt i Folkerepublikken Kina. Ho strekkjer seg ca. 650 km i vest-aust-retning, og har ei breidde på opptil 170 km, frå sør i provinsen Gansu og tvers over heile det sørlege Shaanxi og aust til den sentrale delen av Henan. 

Det høgaste fjellet i kjeda er Taibai Shan, på 3 767 moh. Eit av dei fem heilage fjella i daoismen, Hua Shan, ligg i Qinling. 

I nord er fjella avgrensa av elvesletta til elva Wei og i sør av elva Han Jiang. Desse to elvene renn ut i kvar sin hovudflod, Huangelva og Yangtze. 

Fjella utgjer eit markant vegetasjonsskilje. Nord for fjella er det store tørre løssområde som eignar seg for dyrking av kveite. Sør for dei byrjar varmare og fuktigare landskap som dels er prega av store skogar, dels av risfelt. 

## Samferdsle
Baoji-Chengdu-jarnbana går gjennom området. Ho knyter Baoji i Shaanxi til Chengdu i Sichuan.

## Kjelder

**Denne artikkelen bygger på «[[:nb:Qinling|Qinling]]» frå ,  den 22. juli 2020.*
Eugénie de Montijo

**Eugénie de Montijo** (), *[[doña]]* **María Eugenia Ignacia Agustina de Palafox y Kirkpatrick, grevinne av Teba, markise av Ardales**, var den siste franske keisarinna, gift med Napoleon III. Ho var keisarinne og tidvis regent i tida 1853–1870. 

Ho blei gift med Napoleon III i 1853. Paret fekk eit barn; Louis i 1856.

På grunn av helseproblema til ektefellen fungerte Eugénie i periodar som regent. Ho er rekna som medansvarlig for politikken som førte til krigen med Preussen i 1870. Etter at keisardømet fall i september same året flykta Eugénie og familien til England.
Ektefellen døydde i 1873, og tre år etter mista ho sonen i krigshandlingar i Afrika.

## Kjelder


**Denne artikkelen bygger på «[[:nb:Eugénie de Montijo|Eugénie de Montijo]]» frå ,  den 22. juli 2020.*
DM 4

**DM 4** er det 78. albumet og det fjerde remiksalbumet til det tyske electronicabandet Tangerine Dream, gjeve ut i november 2003.

Det var det fjerde remiksalbumet i *Dream Mixes*-serien deira, som så langt består av fem utgjevingar. Den første kom i 1995 og den siste så langt, *[[DM V]]*, kom i 2010. 

Plateomslaget nemner ikkje Tangerine Dream, og for første gongen på mange år var det eit fotografi av Monique Froese, kona til Edgar Froese og mora til Jerome Froese, som var dei to medlemmane i bandet på denne tida. Ho døydde eit par år tidlegare. 

Utanom tre nye komposisjonar for dette albumet, inneheld det remiksar av klassiske Tangerine Dream-komposisjonar heilt attende til 1972, inkludert materiale frå *[[Zeit]]* (1972), *[[Ricochet av Tangerine Dream|Ricochet]]* (1975), *[[Cyclone av Tangerine Dream|Cyclone]]* (1978), *[[Force Majeure av Tangerine Dream|Force Majeure]]* (1979), *[[Tangram av Tangerine Dream|Tangram]]* (1980), *[[Exit av Tangerine Dream|Exit]]* (1981) og *[[Risky Business av Tangerine Dream|Risky Business]]* (1984). Alle dei ti spora er miksa saman til ein 70 minuttar lang samanhengande komposisjon, liknande mange av konsertframføringane til Tangerine Dream. Album som vart tinga gjennom nettbutikken til Tangerine Dream på 2000-talet kom med ein eksklusiv bonus-CD med to ekstra spor som ikkje fanst andre plassar, ein remiks basert på musikk frå *Tangram* og eit heilt nytt spor.

## Innhald

## Kjelder
Rockface av Tangerine Dream

***Rockface*** er det 79. albumet totalt og det 13. konsertalbumet til den tyske electronicagruppa Tangerine Dream, utgjeve 18. desember 2003 som eit dobbeltalbum. 

Albumet inneheld eit konsertopptak frå 24. september 1988 frå San Francisco, under den nordamerikanske turneen deira, og i motsetnad til mange av konsertalbumet deira, er det nærast urørt i studio. 

Det fanst fleire piratkopiutgåver av albumet. På den første plata manglar det kring tre minutt med musikk i sporet «Parabola», som i følgje TDI, plateselskapet til Tangerine Dream, kom av at lydteknikaren måtte skifte lydband. 

Mykje av musikken består av komposisjonar frå albumet *[[Optical Race]]* (1988), som turneen marknadsførte. Det inneheld òg versjonar av spor frå *[[Phaedra]]* (1974) og *[[Logos Live]]* (1982), og somme spor frå komande filmmusikkalbum som *[[Miracle Mile av Tangerine Dream|Miracle Mile]]*, *[[Destination Berlin]]* (begge 1989) og *[[Canyon Dreams]]* (1991), i tillegg til nokre nye komposisjonar som ikkje finst på andre album. 

I mars 2009 kom albumet ut på ny med nytt plateomslag. 

## Innhald

## Medverkande
*Edgar Froese – klaverinstrument
*Paul Haslinger – klaverinstrument
*Ralf Wadephul – klaverinstrument

## Kjelder
Ignace Heinrich

**Ignace Heinrich** () var ein fransk friidrettsutøvar, fødd i Ebersheim i Bas-Rhin, som i 1950 vart europameister i tikamp.

## Aktiv
Heinrich vart under 2. verdskrigen kalla til krigsteneste for Nazi-Tyskland. Etter å ha vore sovjetisk krigsfange fekk han sommaren 1945 vende heim til farsgarden i Ebersheim.

I 1947 deltok Heinrich for fyrste gong i ein tikamp og sanka 6&nbsp;300 poeng. Under Sommar-OL 1948 i London tok han med 6&nbsp;974 poeng, einast den unge USA-amerikanaren Bob Mathias var betre. To år seinare vann Heinrich tikampen ved europameisterskapen 1950 med sine 7364 poeng, 67 poeng føre islendingen Örn Clausen. Sundag 29. og måndag 30. juli 1951 møttest dei to i eit meistermøte i Reykjavik. Clausen leia etter fyrste dag, men Heinrich kom tilbake andre dag og vann med 7&nbsp;476 poeng mot Clausens 7&nbsp;453. Dermed forbetra han den franske tikamp-rekorden for femtande og siste gong. Prestasjonen tilsvarar etter dagens tabellar 6934 poeng.

Heinrich vart fransk meister i tikamp åra 1947, 1948, 1949 og 1952. Dessutan var han fransk meister 1949 i lengdehopp og i 1952 fransk meister i så vel 110 meter hekk som i stavhopp.

### Medaljar og plasseringar i internasjonale meisterskap
*OL 1948 i London: Sølvmedalje - 6&nbsp;974 poeng, bakom Bob Mathias (7&nbsp;139 p)
*EM 1950 i Brussel: Gullmedalje – 7&nbsp;364 poeng, framom Örn Clausen (7&nbsp;297 p).
*OL 1952 i Helsinki: Braut etter seks øvingar

## Kjelder

**Denne artikkelen bygger på «[[:de:Ignace Heinrich|Ignace Heinrich]]» frå ,  den 22. juli 2020.*  
*Arbeiderbladet 2. august 1951
 

## Bakgrunnsstoff
*
Inferno av Tangerine Dream

***Inferno*** er det 75. albumet og 12. konsertalbumet til det tyske electronicabandet Tangerine Dream, utgjeven i mars 2002. Det er det første konsertalbumet deira med berre nye komposisjonar sidan *[[220 Volt Live]]* (1993). Tekstane på songane er baserte på  første delen av italienske *[[Den guddommelege komedie]]* av Dante Alighieri. *Inferno* er det første albumet med perkusjonisten Iris Camaa som medlem av gruppa fram til 2014. 

*Inferno* er det første albumet i ein trilogi av album inspirerte av verket til Dante:

****[[Inferno av Tangerine Dream|Inferno]]*** (2002)
**[[Purgatorio av Tangerine Dream|Purgatorio]]* (2004)
**[[Paradiso av Tangerine Dream|Paradiso]]* (2006)

7. oktober 2001 heldt Tangerine Dream to konsertar i St. Marien kyrkje i Bernau i Tyskland. Det er sidan lagt til nokre lydspor i studio. Den originale, urørte konserten, teken frå eit minidisc opptak i publikum, kom ut som piratkopiplata *Tangerine Tree Volume 3: Bernau 2001*.
 
I mars 2009 kom albumet ut med eit anna plateomslag. 

## Innhald
Alle komposisjonar av Edgar Froese, utanom der andre er nemnde.

## Medverkande
**Tangerine Dream**
* Edgar Froeseklaverinstrument, sequencer
* Jerome Froeseklaverinstrument, sequencer
* Iris Camaa (oppført som «Iris Kulterer»)pauke, perkusjon, altvokal
**Gjestevokalistar**
* Bianca Acquayealtvokal
* Jayney Klimekaltvokal
* Claire Foquetmezzovokal
* Barbara Kindermannsopranvokal
* Bry Gonzalessopranvokal
* Jane Monetsopranvokal

## Kjelder

**Denne artikkelen bygger på «[[:en:Inferno av Tangerine Dream|Inferno av Tangerine Dream]]» frå ,  den 22. juli 2020.* 
*** oppgav desse kjeldene:*

## Bakgrunnsstoff
*
Mota Atma

**Mota Atma** er det 76. albumet og det 27. filmmusikkalbumet til det tyske electronicabandet Tangerine Dream, gjeve ut i april 2003.

Albumet inneheldt musikk til den japansk-amerikanske dokumentarfilmen *Mota Atma*. Det er ikkje kjend om filmen kom ut offisielt. Musikken er framført av far og son, Edgar og Jerome Froese.

Sporet «Gate of Saturn» vart annonsert på Astoria Theatre i London som ein singel frå albumet, men vart av ukjende årsaker gjeve namnet «Brain Offender» på albumet.

I januar 2007 vart albumet tilgjengeleg i nettbutikken til Tangerine Dream. Medan alle komposisjonane var tilskrivne både Edgar og Jerome Froese i det originale CD-heftet, var alle spora no oppførte med berre Edgar Froese som komponist. I mars 2009 kom albumet ut på ny med eit anna plateomslag. 

## Innhald

## Medverkande
*Edgar Froese - klaverinstrument
*Jerome Froese - klaverinstrument

;Teknisk
* Debbis Miller - lydteknikar

## Kjelder

## Bakgrunnsstoff
*
Purgatorio av Tangerine Dream

***Purgatorio*** er det 81. albumet totalt og det 30. studioalbumet til det tyske electronicabandet Tangerine Dream. Albumet kom ut 26. oktober 2004, men albumet var mogeleg å tinge via nettbutikken til Tangerine Dream i mars 2004. Albumet inneheld ei studioutgåve av ein konsert framført i Royal Festival Hall i London 6. mars 2004. Konserten var opningskvelden på Ether Electronic Music Festival og følgde verdspremieren på den restaurerte versjonen av den italienske stumfilmen *[[Purgatorio]]* frå 1911 av Giuseppe de Liguoro, basert på den andre delen av *[[Den guddommelege komedie]]* av Dante Alighieri.

*Purgatorio* er det andre albumet i ein trilogi basert på verket til Dante, med *[[Inferno av Tangerine Dream|Inferno]]* (2002) og *[[Paradiso av Tangerine Dream|Paradiso]]* (2006).

## Innhald
### Plate ein

### Plate to

## Kjelder

**Denne artikkelen bygger på «[[:en:Purgatorio (album)|Purgatorio (album)]]» frå ,  den 22. juli 2020.* 
*** oppgav desse kjeldene:*
Paris - February 2nd 1981

***Paris - February 2nd 1981*** er det 84. albumet totalt og det 16. konsertalbumet til den tyske electronicagruppa Tangerine Dream, utgjeven i april 2004 som eit dobbeltalbum. Dette var det tredje av i alt ni album i den såkalla *Bootmoon*-serien til bandet, som i stor grad bestod av piratkopiopptak frå publikum. Alle desse platene vart berre utgjeve i eit avgrensa opplag på 10&nbsp;000 eksemplar og selde til ein ganske høg pris. 

Materialet på dette albumet er identisk til piratkopiplata *Tangerine Tree Volume 14: Paris 1981*, men det var ein feil i mastringa som gjorde at eitt minutt av musikken på første sporet og inn i andre sporet er støy. 

## Innhald

## Medverkande
*Edgar Froese – klaverinstrument
*Chris Franke – klaverinstrument
*Johannes Schmoelling – klaverinstrument

## Kjelder
East av Tangerine Dream

***East*** er det 87. albumet totalt og det 19. konsertalbumet til den tyske electronicagruppa Tangerine Dream, utgjeven i mai 2004. Dette var det andre av i alt fem album i den såkalla *Vault*-serien til bandet. 

*East* inneheld det meste av konserten og eitt ekstranummer	som Tangerine Dream spelte i februar 1990 i Aust-Berlin, kring tre månader etter Berlinmuren fall. Konserten vert stundom kalla «Brand'n'burger-konserten».

Konserten var spesiell på mange måtar. Det var den einaste konserten etter studioalbumet *[[Lily on the Beach]]* (1989) og Tangerine Dream bestod av fem medlemmar for første gongen i historia deira på denne tida. Det var den første konserten med Jerome Froese og Linda Spa som ein del av bandet. Hubert Waldner, som spelte på konserten, spelte ikkje på andre konsertar med Tangerine Dream, men var med som gjesteartist på *Lily on the Beach* og *[[Melrose av Tangerine Dream|Melrose]]*). Dette var òg den siste konserten bandet spelte i eit delt Berlin, kring ti år etter den første konserten deira der i Palast der Republik, som det finst opptak av på *[[Quichotte av Tangerine Dream|Quichotte]]*.
 
Albumet kunne berre tingast via nettsida til Tangerine Dream. Dei første 200 som bestilte plata fekk sine eksemplar signerte av Edgar Froese og Jerome Froese, med handskriven nummerering på baksida. Desse kom òg med ei bonusplate. Desse 200 platene vart utselde på under 24 timar. I januar 2007 vart albumet tilgjengeleg digitalt i nettbutikken til Tangerine Dream. I mars 2009 kom albumet ut for ålment sal, men då med eit nytt plateomslag. 

## Innhald

## Medverkande
*Edgar Froese – klaverinstrument, gitar
*Paul Haslinger – klaverinstrument
*Jerome Froese – klaverinstrument, gitar
*Linda Spa - saksofon
*Hubert Waldner - saksofon

## Kjelder
Arizona Live '92

***Arizona Live '92*** er det 88. albumet totalt og det 20. konsertalbumet til den tyske electronicagruppa Tangerine Dream, utgjeven i august 2004. Dette var det tredje av i alt fem album i den såkalla *Vault*-serien til bandet. 

*Arizona Live* inneheld ein komplett konsert frå den nordamerikanske turneen deira i 1992. Konserten inneheld konsertversjonar av spor frå albuma *[[Risky Business av Tangerine Dream|Risky Business]]* (1984), *[[Melrose av Tangerine Dream|Melrose]]* (1990) og *[[Rockoon]]* (1992), i tillegg til to komposisjonar som kom ut seinare på albuma *[[Turn of the Tides]]* (1994) og *[[Oasis av Tangerine Dream|Oasis]]* (1997). Dei ni andre spora har aldri vore gjevne ut på studioalbum, men var med på konsertalbumet *[[220 Volt Live]]* (1993), som består av høgdepunkt frå turneen deira i 1992, men ikkje ein komplett konsert. 

I følgje nettsida til Jerome Froese skulle dette albumet alt ha kome ut i 1993 som *220 Volt*, men plateselskapet ønskte ikkje å gje ut eit dobbeltalbum. 

I mars 2009 kom albumet ut på ny med eit nytt plateomslag. 

## Innhald

## Medverkande
*Edgar Froese – klaverinstrument
*Jerome Froese – klaverinstrument

## Kjelder
Cleveland - June 24th 1986

***Cleveland - June 24th 1986*** er det 89. albumet totalt og det 21. konsertalbumet til den tyske electronicagruppa Tangerine Dream, utgjeven i mai 2005 som eit dobbeltalbum. Dette var det femte av i alt ni album i den såkalla *Bootmoon*-serien til bandet, som i stor grad bestod av piratkopiopptak frå publikum, men dette albumet har god lyd frå miksebordet.  Alle desse platene vart berre utgjeve i eit avgrensa opplag på 10&nbsp;000 eksemplar og selde til ein ganske høg pris. 

Opptaket vart gjort 24. juni 1986 i Cleveland i USA. 

Både dette albumet og det neste i serien, *[[Brighton - March 25th 1986]]*, kom òg ut same månaden i ei innpakning kalla *Vault IV*, som var den fjerde utgjevinga i *Vault*-serien til bandet.  

## Innhald

## Medverkande
*Edgar Froese – klaverinstrument
*Chris Franke – klaverinstrument
*Paul Haslinger – klaverinstrument

## Kjelder
Kyoto av Tangerine Dream

***Kyoto*** er det 91. albumet totalt og det 31. studioalbumet til den tyske electronicagruppa Tangerine Dream, utgjeven i mai 2005. 

I forkant av utgjevinga gjekk det rykte om at albumet skulle innehalde nye samarbeid mellom Edgar Froese og det tidlegare bandmedlemmet Johannes Schmoelling, men albumet viste seg å innehalde opptak som var til overs frå 1983, pynta på i studio i 2005. I eit intervju i september 2005 sa Schmoelling: «Det var ganske kjekt å arbeide med Edgar. *Kyoto* er meir ein kombinasjon av 'Ok, kva har du i arkivet ditt? Kva har eg i mitt? La oss leggje det saman'. Eg syns det er ei ganske bra plate, men eg er ikkje så glad i å sjå attende i fortida, på det me gjorde tjue-tjuefem år sida.»
Nesten eitt år seinare vart eit liknande album gjeve ut, *[[Blue Dawn]]*, som er eit samarbeid mellom Froese og det tidlegare medlemmet Ralf Wadephul, med unytta opptak frå 1988. 

Eitt spor er omarbeidd frå filmmusikkalbumet *[[The Park Is Mine av Tangerine Dream|The Park Is Mine]]*. 

I mars 2009 kom albumet ut på nytt med nytt plateomslag. 

## Innhald

## Medverkande
*Edgar Froese – klaverinstrument
*Johannes Schmoelling – klaverinstrument

## Kjelder
Jeanne d'Arc av Tangerine Dream

***Jeanne d'Arc*** er det 92. albumet totalt og det 32. studioalbumet til den tyske electronicagruppa Tangerine Dream, utgjeven i september 2005. 

Om ein ser bort frå *Dante*-trilogien, *Dream Mixes*-serien og arkivutgjevingar, var dette det første ordentlege studioalbumet til Tangerine Dream sidan *[[Mars Polaris]]* i 1999. Det var òg det første albumet med det nye bandmedlemmet Thorsten Quaeschning, og for første gongen sidan 1990 hadde bandet tre komponistar, i tillegg til Edgar Froese og sonen Jerome Froese. Quaeschning hadde alt arbeidd med bandet i fleire år som lydteknikar, i tillegg til at han arbeidde med Edgar Froese på soloalbuma hans. 
Froese sa i eit intervju i 2014 at sonen og Quaeschning ikkje gjekk så godt i lag og at det var årsaka til at sonen slutta i gruppa i 2006, medan Quaeschning fortsette. 

På liknande vis som *Mars Polaris* presenterte Tangerine Dream det nye studioalbumet sitt på to konsertar i Berlin i juli 2005. 

I mars 2009 kom albumet ut på ny med nytt plateomslag. 

## Innhald

## Medverkande
*Edgar Froese – klaverinstrument
*Jerome Froese – klaverinstrument
*Thorsten Quaeschning – klaverinstrument, elektroniske trommer
* Iris Camaa - perkusjon
*Linda Spa - saksofon, fløyte

## Kjelder
Thorsten Quaeschning

**Thorsten Quaeschning** () er ein tysk musikar.Han er for tida bandleiar i Tangerine Dream, som han vart medlem av i 2005. Han speler synthesizer, gitar, trommer og syng.

## Diskografi

### Solo
*The Munich Session (2019)

### med [[Ulrich Schnauss]]
*Synthwaves (2017)

### med Picture Palace Music
*Nostalgia (2006)
*Somnambulistic Tunes (2007) (innspelt 2004)
*Symphony for Vampires (2008)
*Natatorium (2009)
*Cargo (2018)

## Kjelder

**Denne artikkelen bygger på «[[:en:Thorsten Quaeschning|Thorsten Quaeschning]]» frå ,  den 22. juli 2020.* 
*** oppgav desse kjeldene:*

## Bakgrunnsstoff
*
*
Rocking Mars

***Rocking Mars*** er det 93. albumet totalt og det 23. konsertalbumet til den tyske electronicagruppa Tangerine Dream, utgjeven i september 2005. Albumet er den femte og så langt siste utgjevinga i den såkalla *Vault*-serien deira. 

12. juni 1999 heldt Tangerine Dream ein enkelt konsert under Klangart Festival i Osnabrück i Nord-Tyskland, der dei presenterte det då heilt nye albumet *[[Mars Polaris]]*. Heile albumet vart framført, men rekkjefølgja på songane er annleis enn på albumet. Musikken er i røynda identisk til studioutgåva, med noko ekstra gitar og perkusjon. Det vart òg inkludert nokre eldre komposisjonar i settet deira og i ekstranummera, men desse er ikkje med på dette albumet. 

I mars 2009 kom albumet ut på ny med nytt plateomslag. 

## Innhald

## Medverkande
*Edgar Froese – klaverinstrument
*Gerald Gradwohl - gitar
* Emil Hachfeld - elektronisk perkusjon

## Kjelder
Preston - November 5th 1980

***Preston - November 5th 1980*** er det 98. albumet totalt og det 25. konsertalbumet til den tyske electronicagruppa Tangerine Dream, utgjeven i november 2006 som eit dobbeltalbum. Dette var det niande og siste utgjevinga i den såkalla *Bootmoon*-serien til bandet, som i stor grad bestod av piratkopiopptak frå publikum. Alle desse platene vart berre utgjeve i eit avgrensa opplag på 10&nbsp;000 eksemplar og selde til ein ganske høg pris. 

Opptaket vart gjort 5. november 1980 i Preston i England, på ein turné etter albumet *[[Thief av Tangerine Dream|Thief]]*. 

## Innhald

## Medverkande
*Edgar Froese – klaverinstrument, gitar
*Chris Franke – klaverinstrument
*Johannes Schmoelling – klaverinstrument

## Kjelder
Blue Dawn

***Blue Dawn*** er det 95. albumet totalt og det 34. studioalbumet til den tyske electronicagruppa Tangerine Dream, utgjeven i juni 2006. 

Albumet inneheld tidlegare studioopptak av Edgar Froese og det kortvarige medlemmet Ralf Wadephul frå ein amerikansk turné i 1988. Eit liknande album, *[[Kyoto av Tangerine Dream|Kyoto]]*, med opptak frå 1983, kom ut i 2005. 

Ralf Wadepulh skreiv på heimesida si om skapinga av *Blue Dawn*: «Etter mange år fekk eg ein telefon frå Edgar som spurte om eg var interessert i å samarbeide i studio på uferdige skisser frå 1988.» Dei arbeidde først kvar for seg, før dei møttest i Wien i 2005 for å setje det saman til eit album. 

Albumet består av ti spor, seks av dei komponerte av Ralf Wadephul, dei andre av Edgar Froese. Bandmedlemmet Paul Haslinger var tilsynelatande ikkje involvert i komponeringa av desse spora. 

Noko av materialet til Ralf Wadephul vart seinare gjevne ut på nytt, noko omarrangert, på soloalbumet hans *When Aliens Meet a Drop of Water* (2008).

## Innhald

## Medverkande
*Edgar Froese – klaverinstrument
*Ralf Wadephul – klaverinstrument

## Kjelder
Paradiso av Tangerine Dream

***Paradiso*** er det 96. albumet totalt og det 35. studioalbumet til den tyske electronicagruppa Tangerine Dream, utgjeven i juni 2006. 

*Paradiso* er den tredje og siste utgjevinga i Dante-trilogien til Tangerine Dream, etter *[[Inferno av Tangerine Dream|Inferno]]* (2002) og *[[Purgatorio av Tangerine Dream|Purgatorio]]* (2004). Albumet vart gjeve ut som eit dobbeltalbum og dei fleste spora er med vokal, anten som vanleg popvokal eller i form av opera-liknande vokal. 
 
I mars 2009 kom albumet ut på ny med nytt plateomslag. 

## Innhald

## Medverkande
*Edgar Froese – klaverinstrument
* Thorsten Quaeschning - klaverinstrument
* Iris Camaa - perkusjon, sopranvokal
* Linda Spa, fløyte, saksofon, perkusjon

;Andre
*Jayney Klimek – altvokal
* Saskia Klumpp - altvokal
* Barbara Kindermann - sopranvokal
*Tatjana Koutsjev - altvokal
* Bianca Acquaya - vokal
*Fridolin Johann Harms - barnestemme
* Brandenburg symfoniorkester
* Kammerkor frå Potsdam

## Kjelder
NM i friidrett 2002

**Noregsmeisterskapen i friidrett 2002,** hovudmeisterskapen, vart avvikla på Sandnes idrettspark dagane 16.–18. august 2002 med Sandnes Idrettslag som arrangør.

Kongepokalane vart tildelt spjutkastaren Pål Arne Fagernes og mellomdistanseløparen Lisbeth Pedersen.

## Menn
### 100 meter





### 200 m





### 400 m





### 800 m





### 1500 m





### 5&nbsp;000 m





### 10&nbsp;000 m





### 110 meter hekk





### 400 m hekk





### 3&nbsp;000 m hinder





### Høgdehopp





### Stavhopp





### Lengdehopp





### Tresteghopp





### Kulestøyt





### Diskoskast





### Sleggjekast





### Spjutkast





## Kvinner
### 100 m





### 200 m





### 400 m





### 800 m





### 1500 m





### 5&nbsp;000 m





### 100 meter hekk





### 400 m hekk





### 3&nbsp;000 m hinder





### Høgdehopp





### Stavhopp





### Lengdehopp





### Tresteghopp





### Kulestøyt





### Diskoskast





### Sleggjekast





### Spjutkast




## Kjelder
*Rogalands Avis 19. august 2002
Springtime in Nagasaki

***Springtime in Nagasaki*** er det 100. albumet totalt og det 37. studioalbumet til den tyske electronicagruppa Tangerine Dream, utgjeve i april 2007.

Albumet var det første av fem album i ein serie kalla *Five Atomic Seasons* av Tangerine Dream. 

I følgje plateomslaget skal Tangerine Dream i november 2006 ha fått eit tilbod frå ein 82 år gammal japansk forretningsmann, som hadde budd og studert i Nagasaki og Hiroshima i 1945 då begge byane vart råka av atombomber. Dei fem komposisjonane måtte vere 54 minuttar lange. Musikalsk skulle del ein og to, våren og sommaren 1945, omhandle tida då klienten budde i Nagasaki, og skildre ein normal atmosfære. Han budde i Hiroshima hausten og vinteren 1945, og musikken skulle skildre kva som skjedde etter 6. august 1945. Den femte plata skulle vere «tida etter», den såkalla «endelause årstida».

Dei seks komposisjonane på plata flyt saumlaust over i kvarandre. Tre av dei er komponerte av Edgar Froese og dei tre andre av Thorsten Quaeschning. Stilmessig har albumet ei noko mørk stemning og kan minne om «klassiske» Tangerine Dream-album.

I mars 2009 kom albumet ut på ny med nytt plateomslag. 

## Innhald

## Medverkande
* Edgar Froese - klaverinstrument, komponist
* Thorsten Quaeschning - klaverinstrument, komponist

## Kjelder
Nándor Hidegkuti

**Nándor Hidegkuti** () var ein ungarsk fotballspelar og fotballtrenar som spelte på det vidgjetne ungarske herrelandslaget i fotball på 1950-talet. Han spelte i mange år for klubben MTK Budapest FC, og var ein del av det ungarske laget som vann OL-gull i Helsinki i 1952. Seinare var han mellom anna med på å slå Italia 3-0 i Roma i mai 1953, og i november same året skårte Hidegkuti hat-trick då Ungarn slo England på Wembley i ein kamp som seinare har vorte kjend som «hundreårskampen» (*Match of the Century*). Året etterpå var han med i den ungarske troppen til VM i fotball 1954, der han mellom anna skårte opningsmålet i kvartfinalen mot Brasil. Hidegkuti spelte til saman 63 kampar for det ungarske landslaget før han la opp. 

Etter spelarkarrieren gjekk han inn i trenaryrket. I 1960 tok han over Firenze-laget ACF Fiorentina, og sidan trente han òg AC Mantova. Seinare vann han den ungarske seriemeisterskapen med Győri Vasas ETO. 

## Kjelder
*Glanville, B. (18. februar 2002). Nandor Hidegkuti. *The Guardian*.
## Fotnotar
Anna-Synnøve Bye

**Anna-Synnøve Bye** () er ein norsk næringslivsleiar. Sidan slutten av 1980-åra har ho vore i leiinga i familieføretaket Fosen Mek. Verksted, og sidan 1992 har ho vore direktør ved verftet. Under leiinga hennar er mellom anna luksuscruiseskipet  og fleire hurtigruteskip blitt bygd. 

Bye har òg fleire andre styreverv i norsk næringsliv. 

## Kjelder
Anton Fredrik Klaveness

**Anton Fredrik Klaveness** kan vise til:

* Anton Fredrik Klaveness (1839–1904), skipsreiar
* Anton Fredrik Klaveness (1874–1958), skipsreiar
* Anton Fredrik Klaveness (1903–1981), skipsreiar og OL-ryttar
Anton Fredrik Klaveness (1839–1904)

**Anton Fredrik Klaveness** () var ein norsk skipsreiar.

Klaveness gjekk til sjøs som 13-åring, og steig i gradane til kaptein. Etter 20 år på sjøen starta han sit eige reiarlag, som etterkvart vart det største i Sandefjord-distriktet. I tida fram til hundreårsskiftet var han reiar for tilsaman ca. 22. seglskip. A. F. Klaveness & Co dreiv òg kvalfangst på Finnmark.

Klaveness var formann i direksjonen i Sandeherred Sparebank og sat òg i heradstyret i Sandar.

Han var far til skipsreiar Anton Fredrik Klaveness (1874–1958).

## Kjelder

**Denne artikkelen bygger på «[[:nb:Anton Fredrik Klaveness (1839–1904)|Anton Fredrik Klaveness (1839–1904)]]» frå ,  den 22. juli 2020.* 
*** oppgav desse kjeldene:*
Anton Fredrik Klaveness (1874–1958)

**Anton Fredrik Klaveness** () var ein norsk skipsreiar.

Han gjekk inn i familiereiarlaget A. F. Klaveness i 1898, der han etterfølgde far sin Anton Fredrik Klaveness (1839–1904) som direktør. Namnet vart då endra til *A. F. Klaveness & Co. AS.*

Familiereiarlaget var grunnlagt i Sandefjord allereie i 1799 under namnet *Klaveness & Co. AS,* basert på seglskuter. Den nye reiaren byrja overgangen frå segl til damp. Etterkvart disponerte reiarlaget ei rekkje dampskip som DS «Storstad», DS «Seierstad» og DS «Stiklestad». Reiarlaget vart etter kvart eit viktig dampskipsreiarlag etter norsk målestokk. I 1907 vart hovudkontoret flytta til Lysaker i Bærum. Selskapet vart omdanna til aksjeselskap i 1916.

I 1918 tok han initiativ til stiftinga av Filharmonisk Selskap og gav store gåvebeløp for drifta. Han var ordførar i representantskapet til Filharmonisk Selskaps Orkester frå 1919 til 1929.

Han innstifta fleire legat for kunstnarar. Sønene Anton Fredrik Klaveness (1903–1981) og Dag Klaveness (1913–1986) stifta *Anton og Therese Klaveness reise- og studiestipendium* i sitt namn.

Klaveness kjøpte i 1920 Lysebu i  Voksenkollen og utvikla staden med Magnus Poulsson som arkitekt.  I 1946 selde han eigedomen til særs generøse vilkår til Fondet for dansk-norsk samarbeid etter ei innsamling til eit norsk nasjonalgåve til Danmark som takk for Danskehjelpa med matvarer under andre verdskrigen.

Klaveness vart kommandør av St. Olavs Orden i 1952.

## Kjelder

**Denne artikkelen bygger på «[[:nb:Anton Fredrik Klaveness (1874–1958)|Anton Fredrik Klaveness (1874–1958)]]» frå ,  den 22. juli 2020.* 
*** oppgav desse kjeldene:*
Anton Fredrik Klaveness (1903–1981)

**Anton Fredrik Klaveness** () var ein norsk skipsreiar.

Han var son av skipsreiaren Anton Fredrik Klaveness (1874–1958) og Therese Grøn (1875–1948).  Farfaren Anton Fredrik Klaveness (1839–1904) grunnla familieføretaket, reiarlaget *[[A. F. Klaveness & Co|Klaveness]]*, men døydde året etter Anton Fredrik vart fødd.  Etter Oslo handelsgymnasium og studium i utlandet, arbeidde Klaveness frå 1923 i familieføretaket og var frå 1934 med i leiinga i reiarlaget. Frå 1947 var han styreformann i reiarlaget og hadde òg styreverv i Norges rederiforbund  og Skibsfartens Arbeidsgiverforening.  

Han var med i styringa for forsikringsselskapet Vega, Shell, O. Thoresen shipping, Sydvaranger, Andresens bank, Veritas, Framnæs Mek. Verksted og Schous bryggeri. Frå 1935 til 1937 var han medlem av heradstyret i Bærum.

Klaveness deltok som ryttar under sommar-OL 1928 i Amsterdam.  Han var òg formann i Norsk Jockeyklubb. Elles var han ivrig seglar og skiløpar.  Saman med broren Dag skipa han Anton og Therese Klaveness reise- og studiestipendium med namn etter foreldra deira.

Anton Fredrik Klaveness gifta seg i 1923 med Lucy Egeberg (1907–1992) av Egeberg-slekta frå Sjælland. I 1938 gifta han seg med Brita Zahle (1912–1974) som var dotter av den danske ministeren/ambassadør i Berlin.

Anton Fredrik Klaveness var riddar av St. Olavs Orden (1961), den svensken Vasaordenen og den nederlandske Oranje-Nassau-ordenen.

## Merittar

* Noreg under sommar-OL 1928: 32.-plass i sprangridning individuelt og 11.-plass i lagkonkurransen

## Kjelder

**Denne artikkelen bygger på «[[:nb:Anton Fredrik Klaveness (1903–1981)|Anton Fredrik Klaveness (1903–1981)]]» frå ,  den 22. juli 2020.* 
*** oppgav desse kjeldene:*